|  |
| --- |
| **XC KAUSS 2015** |
| **LATVIJAS SACENSĪBU SERIĀLS MARŠRUTLIDOJUMOS AR PARAPLĀNU** |

**SACENSĪBU NOLIKUMS**

1. **SACENSĪBU MĒRĶIS**
	1. Popularizēt maršrutlidošanu ar paraplānu, attīstīt pilotu prasmes.
	2. Noteikt valsts labākos pilotus šinī kategorijā.
2. **FORMĀTS**
	1. Sacensību formāts ir iespējami ātrāka lidošana noteiktos maršrutos starp *GPS* koordinātās dotiem punktiem (noteikta rādiusa gaisa cilindriem ap šiem punktiem).
	2. Maršrutu kontrolpunktu, kā arī starta vietu koordinātes ir lejuplādējamas no sacensību oficiālās interneta vietnes [*https://sites.google.com/site/xckauss/*](https://sites.google.com/site/xckauss2013/)
	3. Vērtēšana notiek punktu izteiksmē pēc lidojumu *GPS* ierakstiem, izmantojot starptautisko *FAI* sacensību vērtēšanas sistēmu *FS software*. Sakara ar to, ka startus vinčošanās formātā nevar nodrošināt vienlaicīgi, tiek izslēgti vērtējuma kritēriji *lead points* un *arrival points.*
	4. Sacensības notiek kā maršrutu lidojumu sezonas seriāls vairākos posmos, katrs posms – divas dienas. Katrā no sacensību dienām dalībniekiem tiek dots atšķirīgs lidojuma uzdevums (turpmāk – „tāsks”). Posmiem ir rezervētas sešas nedēļu nogales konkrētos datumos. Ja noteiktajos datumos nav lidošanai piemēroti laika apstākļi, sacensību rīkotāji attiecīgo posmu savlaicīgi atceļ, vai arī posmā rīko tikai vienu *tāsku*.
	5. Sacensību seriāls tiek noslēgts, ja ir notikuši seši sacensību *tāski*.
	6. Ja sestais sacensību *tāsks* ir noticis pirmajā posma dienā (sestdienā), bet nākošajā dienā ir lidojumiem labvēlīgi apstākļi, tad kā pēdējais tiek rīkots septītais *tāsks*.
	7. Sacensības tiek uzskatītas par notikušām, ja visās no lidojumiem rezervētajām dienām ir noticis vismaz viena posma viens *tāsks*.
	8. Sacensību uzvarētāji tiek noteikti, summējot visos posmos iegūtos dalībnieku punktus.
3. **VIETA UN LAIKS**
	1. Sacensību areāls ir visa paraplānu lidojumiem atļautā Latvijas teritorija.
	2. Katrā no posmiem, ja iespējams, sacensības notiek atšķirīgā vietā. Ir noteiktas 14 iespējamās starta vietas.
	3. Starta vietas, kuras ir noteiktas sacensību kalendārā, organizatori ir tiesīgi mainīt atkarībā no piemērotākiem laika apstākļiem.
	4. Informācija par katra sacensību posma norisi, kā arī par tā norises vietu tiek iepriekš izziņota atsevišķi caur sacensību oficiālo vietni [*https://sites.google.com/site/xckauss/*](https://sites.google.com/site/xckauss2013/)un saiti  [*www.paraglidingforum.lv*](http://www.paraglidingforum.lv/)*.*
	5. Par apmešanos un ēdināšanu sacensību vietās piloti rūpējas patstāvīgi. Izņēmuma gadījumos organizatori var apmaksāt telts vietu īri kempingos.
4. **SACENSĪBU KALENDĀRS**
	1. Pirmais posms – 2015. gada 16. un 17. maijs, Krustpils.
	2. Otrais posms – 2015. gada 23. un 24. maijs, Smiltene.
	3. Trešais posms – 2015. gada 06. un 07. jūnijs, Daugavpils.
	4. Ceturtais (rezerves) posms – 2015. gada 04. un 05. jūlijs, Saldus.
	5. Piektais (rezerves) posms – 2015. gada 18. un 19. jūlijs, Rēzekne vai Lubānas ezers.
	6. Sestais (rezerves) posms – 2015. gada 22. un 23. augusts, Vaiņode.
5. **ORGANIZATORI**
	1. Sacensības organizē paraplanieristu klubs „Spārni” sadarbībā ar klubu „Adrenalīns” un klubu “Ultra”
	2. Sacensību direktors – Ivars Šļivka, tālr. 29242950, e-pasts: *ivars@isb.lv**.*
	3. Galvenais tiesnesis – Andrejs Puķītis, tālr. 29117663, e-pasts: *andrejs.pukitis@gmail.com.*
	4. Tiesnesis – Valdis Brokāns, tālr. 29563637, e-pasts: *kreksis@gmail.com.*
	5. Atbildīgais par startiem un pilotu atrašanu un atvešanu (turpmāk – „retrīvs”) – Mihails Vavilovs, tālr. 29119889, e-pasts: *mihails.vavilovs@gmail.com.*
	6. Sacensību sekretāri, starta tiesneši un transporta dispečeri pilotu atvešanai starta vietā tiek paziņoti atsevišķi, sākoties katram sacensību posmam.

**SACENSĪBU NOTEIKUMI**

1. **DALĪBNIEKI**
	1. Sacensībās piedalās kvalificēti Latvijas un ārzemju piloti, uzrādot sacensību brīdī spēkā esošu Latvijas B kategorijas vai augstākas kategorijas paraplāna pilota licenci vai arī šādai kvalifikācijai atbilstošu ārvalstu licenci.
	2. Latvijas piloti, kuriem nav nacionālās licences, bet tikai ārzemēs iegūtā, tiek pielaisti sacensībām ar noteikumu, ka no šīs licences iegūšanas nav pagājis vairāk kā viens gads.
	3. Ja dalībnieks piedalās sacensībās ar nesertificētu paraplānu, tā kvalifikācijai ir jāatbilst Latvijas D kategorijas licencei vai analogai ārvalstu licencei *(FAI - ParaPro 5).*
	4. Minimālais dalībnieku skaits katrā no posmiem – 10. Ja ir ieradies mazāks dalībnieku skaits, - posms tiek atcelts.
	5. Maksimālais dalībnieku skaits katrā no posmiem – 40. Ja ir pieteicies lielāks skaits, organizatoriem ir tiesības veikt dalībnieku atlasi. Ārzemju pilotiem, ja tādi ir ieradušies, posmā tiek garantētas 10 dalībnieku vietas. Pārējie atlases kritēriji ir augstāka pilota kvalifikācija un pieredze. Atlasi veic sacensību galvenais tiesnesis.
2. **VĒRTĒŠANAS KATEGORIJAS**
	1. Absolūtajā individuālajā vērtējumā “*Open”* iek vērtēti visu dalībnieku rezultāti neatkarīgi no paraplānu klases, pilotu pieredzes un dzimuma.
	2. Individuālajā vērtējumā “*Standard*” klasē tiek vērtēti to dalībnieku rezultāti, kas lidojuši ar *EN* A un *EN* B klases paraplāniem.
	3. Jauno pilotu “*Rookie*” klasē tiek vērtēti rezultāti pilotiem, kuri nevienā no iepriekšējām sezonām maršrutu lidošanassacensībās (ieskaitot Latvijas *Fun Cup*) nav piedalījušies.
	4. Vērtēti tiek gan katra atsevišķā posma rezultāti, gan sacensību kopvērtējums, summējot katra pilota iegūtos punktus visos lidojuma uzdevumos.
	5. Piloti ir tiesīgi atsevišķos lidojuma uzdevumos mainīt paraplānu. Ja pilots piedalās ar dažādu kategoriju paraplāniem, “*Standard*” klases ieskaitē tiek vērtēti tikai ar šīs klases paraplānu veiktie lidojumi.
3. **DALĪBNIEKIEM MINIMĀLI NEPIECIEŠAMAIS INVENTĀRS**
	1. Lidojumam derīgs paraplāns un uzkabe, rezerves izpletnis.
	2. Ķivere, vinčas atkabe.
	3. Rācija.
	4. Mobilais telefons.
	5. *GPS* navigators, kas formatizēts koordinātu nolasīšanas sistēmā *grādi–minūtes–minūšu tūkstošdaļas*, ar ielādētiem šo sacensību kontrolpunktiem.
	6. Kabelis lidojumu maršrutu lejuplādēšanai no GPS (izņemot „Garmin” modeļiem).
4. **DALĪBAS MAKSA**
5. Dalības maksa ir EUR 5,00 par katru no *tāskiem,* jeb EUR 10,00 par posmu. Jaunajiem pilotiem, kuriem konkrētais sacensību posms ir pirmās maršrutlidojumu sacensības (par tādām tiek uzskatītas arī sacensības Latvijas  FunCup), tiek piemērota speciālā dalības cena – EUR 2, 50 par *tāsku*, jeb EUR 5, 00 par posmu.
6. Dalības maksu pilots iemaksā sacensību sekretariātā, reģistrējoties sacensību posmam.
7. Iekasētā dalības maksa tiek izlietota tikai sacensību rīkošanas tiešo izdevumu apmaksai un balvu fondam. Sacensību organizatori atalgojumu nesaņem.
8. Sacensību dalībniekiem tiek nodrošinātas konkrētās sacensību vietas kartes ar kontrolpunktiem.
9. Organizatori nodrošina dalībnieku vinčošanu, kā arī atvešanu no jebkuras nosēšanās vietas maršrutā līdz sacensību nometnei vai līdz starta vietai. Par šiem pakalpojumiem dalībnieki maksā papildus saskaņā ar iepriekš paziņotiem tarifiem, un dalībnieki norēķinās pēc fakta sacensību vietā (nepieciešama skaidra nauda).
10. **DALĪBNIEKU REĢISTRĀCIJA**
	1. Pirms katra sacensību posma dalībnieki sacensībām piereģistrējas caur sacensību interneta vietni [*https://sites.google.com/site/xckauss/*](https://sites.google.com/site/xckauss2013/)*.* Reģistrācija notiek arīsacensību vietā, kur tā tiek izbeigta plkst. 10.30, ja vien īpaši netiek paziņots vēlāks reģistrācijas beigu laiks.
	2. Pēc reģistrācijas beigām sekretariāts veic dalībnieku kārtas numuru izlozi.
11. **LIDOJUMU MARŠRUTI**
	1. Pirms katra posma sacensību organizatori izvēlas no dalībnieku vidus *lidojumu komiteju* 4 pieredzējušu pilotu sastāvā.
	2. Lidojuma uzdevuma komiteja izvēlas lidojuma maršrutu uzdevumus, nosaka starta laiku, kontrolpunktu cilindru lielumu, u. c. lidojuma uzdevuma detaļas, ko paziņo brīfingā pirms sacensībām.
	3. Maršruti tiek noteikti pa sacensību oficiālajiem kontrolpunktiem, ko dalībnieki ir lejupielādējuši GPS ierīcēs pirms sacensībām no sacensību oficiālās interneta vietnes vai arī sacensību vietā, izmantojot sekretariāta pakalpojumus.
	4. Sacensību organizatoriem, vadoties no konkrētās sacensību dienas apstākļiem, ir tiesības noteikt arī papildus kontrolpunktus.
12. **STARTS**
	1. Starti - vinčošana posma pirmajā dienā notiek izlozēto starta numuru secībā. Otrajā dienā tiek saglabāta izlozes kārtība, bet kā pirmais startē saraksta vidū esošais pilots.
	2. Starta tiesnesis ir tiesīgs nepielaist pilotu pie starta, ja viņam nav sacensību prasībām atbilstoša inventāra vai arī pilots ir acīmredzami neatbilstošā fiziskajā vai psiholoģiskajā kondīcijā.
	3. Starta tiesnesis ir tiesīgs pārcelt pilota startu uz rindas beigām, ja viņš nav laicīgi sagatavojies startam.
	4. Pilots ir tiesīgs uzkavēties startā, piemēram, gaidot labvēlīgākus apstākļus, tikai tad, ja tam piekrīt pārējie piloti, kas atrodas rindā aiz startējošā. Nesaņemot šādu atļauju, pilotam vai nu ir jāstartē, vai arī jāpārvietojas uz rindas beigām.
	5. Piloti, kas ierodas uz atkārtotiem startiem, startē rindas beigās ierašanās secībā.
	6. Sacensības tiek uzskatītas par notikušām, ja visiem dalībniekiem ir bijusi iespēja startēt.
13. **KOMUNIKĀCIJA**
	1. Sacensību radio frekvence, par pilotu atvešanu no maršruta atbildīgā sekretāra telefona numurs un citi svarīgie telefona numuri tiek paziņoti brīfingā pirms sacensībām.
	2. Sacensību laikā visiem dalībniekiem ir jābūt aktivizētai sacensību radio frekvencei.
	3. Uzreiz pēc nosēšanās dalībniekiem pa telefonu ir jāsazinās ar sekretariātu un jāpaziņo sava atrašanās vieta un turpmākā rīcība.
14. **LIDOJUMU DROŠĪBA, LIDOJUMA UZDEVUMU ATCELŠANA**
	1. Pilots pats ir uzņēmies atbildību par sava lidojuma drošību un ar lidojumu saistītajiem riskiem. Tas tiek apstiprināts, pilotam pirms katra posma parakstot sagatavoto apliecinājumu.
	2. Sacensības notiek tikai lidojumiem piemērotos laika apstākļos, par ko ir atbildīgi sacensību organizatori un lidojumu komiteja. Iestājoties riskantai meteoroloģiskajai situācijai sacensību laikā, starti tiek uz laiku pārtraukti vai arī sacensības (konkrētais *tāsks*) tiek atceltas, par ko sacensību frekvencē paziņo sacensību galvenais tiesnesis vai jebkurš no pilotiem - lidojuma komitejas locekļiem. Pilotiem pēc paziņojuma saņemšanas par *tāska* atcelšanu lidojumi ir jāpārtrauc un droši jāveic nosēšanās.
	3. Sacensību dalībniekiem ir stingri ieteicams iepriekš iegādāties veselības apdrošināšanas polisi ar atbilstošiem riskiem, bet tā netiek prasīta obligāti.
	4. Sacensību vietā tiek nodrošināta neatliekamā medicīniskā palīdzība.
15. **LIDOJUMU GPS IERAKSTU NODOŠANA**
	1. Sacensību lidojumu *GPS* ierakstus (“trekus”) sacensību tiesneši lejupielādē sacensību vietā, dalībniekiem nododot sekretariātā *GPS* ierīces. Otrās sacensību dienas *trekus* ir pieļaujams darīt tiesnešiem pieejamus, tos ievietojot *XContest* interneta vietnē.
	2. Lidojums netiek vērtēts, ja tā *treks* tiesnešiem nav pieejams līdz plkst. 23.59 nākamajā pirmdienā pēc sacensībām.
16. **VĒRTĒŠANA, PROTESTI**
	1. Rezultāti tiek vērtēti ar *FS Software – official CIVL XC competition scoring for Hang and Para gliding.*
	2. Ja pilots lidojuma uzdevumā ir veicis vairākus startus, vērtēts tiek labākais.
	3. Pilots var tikt sodīts ar 20–50 % iegūto punktu anulēšanu par pierādītiem lidojuma noteikumu pārkāpumiem, kas var apdraudēt pilota vai trešo personu drošību, vai arī par ielidošanu mākoņos.
	4. Par smagiem pilota pārkāpumiem – gaisa telpas lietošanas ierobežojumu neievērošanu vai bīstamu situāciju izraisīšanu –, attiecīgā *tāska* rezultāts tiek anulēts.
	5. Lēmumu par sodīšanu pieņem un soda apmēru nosaka sacensību galvenais tiesnesis.
	6. Rezultāts tiek ieskaitīts, ja lidojuma maršruta GPS trekā ir pārtraukumi, kuri nepārsniedz 10 minūtes.
	7. Protesti tiek pieņemti tikai rakstiskā veidā ne vēlāk kā vienu diennakti pēc *tāska* rezultātu publicēšanas, protesta iesniedzējam vienlaikus iemaksājot sacensību kasē EUR 15,00.
	8. Protestus izskata un lēmumu par tiem pieņem sacensību galvenais tiesnesis.
	9. Ja protests tiek apmierināts, iemaksātie EUR 15,00 protesta iesniedzējam tiek atmaksāti.
17. **REZULTĀTU PAZIŅOŠANA**
	1. Rezultāti tiek publicēti sacensību oficiālajā vietnē [*https://sites.google.com/site/xckauss/*](https://sites.google.com/site/xckauss2013/) un platformā [*www.paraglidingforum.lv*](http://www.paraglidingforum.lv/) ne vēlāk kā tuvākajā trešdienā pēc katra sacensību posma.
18. **APBALVOŠANA**
	1. Apbalvošana gan kopvērtējuma, gan atsevišķo posmu uzvarētājiem un laureātiem katrā no vērtēšanas kategorijām notiek atsevišķā apbalvošanas pasākumā.
	2. Atsevišķu posmu uzvarētāji un laureāti tiek apbalvoti ar diplomiem.
	3. Absolūtā vērtējuma kopvērtējuma uzvarētājs tiek apbalvots ar īpaši izgatavotu balvu, kas paliek tam mūžīgā glabāšanā. Visi godalgoto vietu ieguvēji – ar diplomiem un balvām.
	4. Standarta klases un jauno pilotu klases kopvērtējuma uzvarētāji un godalgoto vietu ieguvēji tiek apbalvoti ar diplomiem un balvām.
	5. Organizatori, vadoties pēc dalībnieku sastāva, sacensību gaitā var nodibināt un arī apbalvot jaunas vērtēšanas kategorijas, piemēram, atsevišķu vērtējumu dāmām.